I femtenårsalderen ble hun sendt til en tante i London for å gå på skole. I 1747 ble hun så gift med Alexander Lennox, en skotte som arbeidde for trykkeren William Strahan. Sammen med ham fikk hun to barn. Ekteskapet synes å ha vært ulykkelig nesten fra første stund, men skilsmissen lot vente på seg helt til en gang etter 1790. Charlotte Lennox ser ut til å ha levd i knapphet det meste av sitt liv. Sjøl om hun oppnådde å få noe støtte fra The Royal Literary Fund de siste åra, døde hun i armod i Westminster i 1804.